অসম চৰকাৰৰ প্ৰভাৱশালী মন্ত্ৰী হিমন্ত বিশ্ব শৰ্মাক আঁঠু কঢ়াব খুজিছে কৃষক মুক্তি সংগ্ৰাম সমিতিৰ নেতা অখিল গগৈয়ে।
শৰ্মাই দিয়া বিজেপি চৰকাৰ উত্থাপিত নাগৰিকত্ব বিধেয়ক "বাতিল"ৰ আশ্বাসৰ বাবে মন্ত্ৰীজনক এই শাস্তি বিহিবলৈ সংশ্লিষ্ট যুটীয়া সংসদীয় সমিতিক বুধবাৰে এই "দাবী" জনাইছে গগৈয়ে।
"হিমন্ত বিশ্ব শৰ্মাৰ অহংকাৰ ইমান বৃদ্ধি পাইছে যে তেওঁ সংসদক অস্বীকাৰ কৰিব পাৰে। যুটীয়া সংসদীয় সমিতিক অস্বীকাৰ কৰাৰ নিচিনা কিছুমান দুষ্কাৰ্য্য সাধন কৰা আমি দেখিবলৈ পাইছো। গতিকে তেওঁক বিশেষাধিকাৰ ভংগৰ অপৰাধত সংসদৰ সন্মুখত থিয় কৰাব লাগে আৰু আঁঠু কঢ়াই ক্ষমা খুজিবলৈ বাধ্য কৰাব লাগে," মন্তব্য অখিল গগৈৰ।
সংসদে গঠন কৰি দিয়া যুটীয়া সংসদীয় সমিতিৰ বিবেচনাধীন বিষয় এটাৰ ওপৰত শৰ্মাৰ এই মন্তব্যক "অনধিকাৰ" বুলিও অভিহিত কৰিছে গগৈয়ে।
আলফা (স্বাধীন)ৰ সেনাপ্ৰধান পৰেশ বৰুৱা "ঘূৰি আহিলে" বিধেয়কখন বাতিলৰ শেহতীয়াকৈ প্ৰতিশ্ৰুতি দিছিল মন্ত্ৰীগৰাকীয়ে।
সূত্ৰ মতে সংসদীয় সমিতিখনৰ কেইবাজনো সদস্যয়ো অসমৰ মন্ত্ৰীজনৰ মন্তব্যৰ তীব্ৰ প্ৰতিক্ৰিয়া প্ৰকাশ কৰিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
